

VIII PREMI LLUÏSA GUARNER

A LA INVESTIGACIÓ EN PATOLOGIA PANCREÀTICA

**Concepte:** El premi Lluïsa Guarner està destinat a reconèixer els professionals dedicats a la investigació en patologia pancreàtica que hagin publicat un treball en la literatura mèdica durant els dos anys previs a l’atorgament del premi (en aquesta convocatòria, treballs publicats durant els anys 2022-2023 i 2024).

**Àmbit:** Està dirigit a tots els professionals amb publicacions en patologia pancreàtica que s’hagin dut a terme en centres catalans.

**Categories:** Es contemplen dues modalitats: **clínica** i **bàsica.**

**Condicions:** El sol·licitant que presenta el treball haurà de ser soci en actiu de la Societat Catalana de Pàncrees per poder optar al premi. Es valorarà positivament que sigui un dels dos primers signants o bé l’autor de correspondència.

**Forma i límit de presentació:** Es farà arribar una còpia de la publicació al correu de la Societat Catalana de Pàncrees scpancrees@gmail.com en format PDF. La data límit és el 13 d’abril de 2025.

**Dotació:** La dotació dels premis és de 650 euros nets per a cada categoria.

**Atorgament del premi:** El premi LLUÏSA GUARNER serà atorgat per la Societat Catalana de Pàncrees. El grup avaluador seran els membres de la Junta de la Societat Catalana de Pàncrees. El premi podrà ser declarat desert si el grup avaluador ho considera oportú.

**Entrega:** L’entrega dels premis es realitzarà el dia 12/06/2025, coincidint amb la última sessió formativa del curs 2024/2025.

Junta de la Societat Catalana de Pàncrees Barcelona, 15 de gener de 2025